**MOŽGANSKA KAP**

**Možganska kap** je nenadni žariščni izpad določenih možganskih funkcij zaradi akutne zmanjšane prekrvljenosti dela možganov ali možganske krvavitve. Možgani niso več zadostno oskrbovani s kisikom in glukozo in v prizadetem območju možganske celice zato odmrejo. Odvisno od možganskega predela, ki je prizadet, izpadejo določene možganske funkcije.

**SIMPTOMI**

Pri možganski kapi pride do nenadnega nastopa več simptomov, ki postajajo postopoma ali v intervalih izrazitejši.

\*Motnje zavesti: od duševne zamegljenosti, soporja do nezavesti in globoke kome. V hujših primerih nastopi v nekaj minutah smrt zaradi blokade dihanja.

\*Bruhanje, slabost.

\*Hemipareza (delna paraliza polovice telesa) ali omrtvelost okončin.

\*Patološki refleksi.

\*Motnje govora, požiranja.

\*Izpad nevropsiholoških funkcij (afazija, aleksija, apraksija ...).

\*Zasuk glave, oči.

\*Izpad vidnega polja.

**KAJ JO POVZROČA?**

  - V približno polovici primerov povzroči možgansko kap krvni strdek, ki mu strokovno pravimo možganska tromboza.   
  - Možganska embolija nastane, če se odtrga delček krvnega strdka, ki je nastal nekje v telesu (na primer v srcu ali velikih vratnih venah), in ga kri nato zanese do manjših možganskih arterij, ki jih strdek zamaši. Možganska kap zaradi embolije nastane v približno tretjini primerov.   
  - Pri možganski krvavitvi žilna stena poči, kri pa se razlije v možganovino. To je vzrok kapi v približno petini primerov.

**TROMBOZA**

**Tromboza** je nastanek krvnega strdka (trombusa) v žili, kar onemogoči ali ovira pretok krvi po krvožilnem sistemu. Velikokrat nastopi tromboembolizem - krvni strdek plava po krvi, dokler ne doseže tako ozkega dela žile, da se začepi.

**VZROKI**

Načeloma tromboza nastopi zaradi abnormalnosti v enem od naslednjih lastnosti:

\*sestava krvi

\*kakovost žilnih sten

\*narava toka krvi

**TIPI TROMBOZ**

Tromboze razdelimo glede na žilo, ki jo strdek prizadene:

* venska tromboza
  + globoka venska tromboza
  + tromboza dverne vene
  + tromboza ledvične vene
  + tromboza jetrne vene
  + Paget-Schrötterjev sindrom (tromboza ven zgornjih okončin)
  + sindrom torakalnega izhoda
* arterijska tromboza
  + možganska kap oz. cerebrovaskularni insult
  + srčna kap oz. miokardni infarkt
  + sindrom torakalnega izhoda